**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS ŽIBŲ PRADINĖS MOKYKLOS**

**VIDAUS STRUKTŪROS PERTVARKYMO**

2020 m. balandžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 4 punktu, Biudžetinių įstaigų įstatymo 4 straipsnio 3 dalies 1, 4 punktais bei atsižvelgdama į Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano, patvirtinto Savivaldybės tarybos 2020 m. vasario 27 d. sprendimu Nr. T1-260 „Dėl Šilutės rajono savivaldybės tarybos 2016 m. kovo 31 d. sprendimo Nr. T1-302 „Dėl Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo“, 4 punktą, Šilutės rajono savivaldybės taryba n u s p r e n d ž i a:

1. Pertvarkyti nuo 2020 m. rugpjūčio 31 d. Šilutės Žibų pradinės mokyklos vidaus struktūrą, uždarant Šilutės Žibų pradinės mokyklos Grabupių skyrių.

2. Patvirtinti Šilutės Žibų pradinės mokyklos nuostatus ([pridedama](SVI03pVK.docx)).

3. Įgalioti Šilutės Žibų pradinės mokyklos direktorę Eleną Šarkienę įregistruoti patvirtintus nuostatus Juridinių asmenų registre iki 2020 m. rugpjūčio 31 d.

4. Pripažinti netekusiu galios Savivaldybės tarybos 2011 m. gruodžio 15 d. sprendimo Nr. T1-235 „Dėl Šilutės Žibų pradinės mokyklos nuostatų patvirtinimo“ 1 punktą.

Savivaldybės meras

Virgilijus Pozingis Dalia Rudienė Arvydas Bielskis Vita Stulgienė

2020-04- 2020-04-09 2020-04-06 2020-04-06

Parengė

Dainora Butvydienė

2020-04-31

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO skyriuS**

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO „DĖL ŠILUTĖS ŽIBŲ PRADINĖS MOKYKLOS VIDAUS STRUKTŪROS PERTVARKYMO“ PROJEKTO**

2020-03-31

Šilutė

|  |
| --- |
| **1. Parengto projekto tikslai ir uždaviniai.** |
| Pertvarkyti nuo 2020 m. rugpjūčio 31 d. Šilutės Žibų pradinės mokyklos vidaus struktūrą, likviduojant Grabupių skyrių ir patvirtinti Šilutės Žibų pradinės mokyklos nuostatus nauja redakcija.  |
| **2. Kaip šiuo metu yra sureguliuoti projekte aptarti klausimai.** |
| Šilutės rajono savivaldybės tarybos 2020 m. vasario 27 d. sprendimu Nr. T1-260 „Dėl Šilutės rajono savivaldybės tarybos 2016 m. kovo 31 d. sprendimo Nr. T1-302 „Dėl Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo“ patvirtintame Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrajame plane numatyta nuo 2020-08-31 pertvarkyti Šilutės Žibų pradinės mokyklos vidaus struktūrą, uždarant Grabupių skyrių. Žibų pradinės mokyklos taryba pritarė Grabupių skyriaus uždarymui (pridedama).Nauja nuostatų redakcijai pritarė Mokyklos taryba protokoliniu nutarimu (2020-03-04 protokolas Nr. P1-4-3). |
| **3. Kokių pozityvių rezultatų laukiama.** |
| Mokiniams bus užtikrinamos lygios mokymosi ir ugdymosi galimybės, tikslingai naudojamos lėšos. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Bus organizuojamas mokinių pavėžėjimas. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Patvirtinti Šilutės Žibų pradinės mokyklos nuostatus nauja redakcija ir pripažinti netekusiu galios Savivaldybės tarybos 2011 m. gruodžio 15 d. sprendimo Nr. T1-235 „Dėl Šilutės Žibų pradinės mokyklos nuostatų patvirtinimo“ 1 punktą.  |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projekto rengėjo nuomone, reikia atlikti antikorupcinį vertinimą. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Uždarant Grabupių skyrių, iš darbo bus atleidžiami:- 2 mokytojai (1,89 etato);- 2 aptarnaujančio personalo darbuotojai (valytojas, kiemsargis, pastatų priežiūros darbininkas (1,25 etato).Išeitinėms išmokoms reikės: mokymo lėšų apie 5138 eurų, savarankiškų lėšų apie 1540 eurų. |
| **8. Projekto autorius ar autorių grupė.** |
| Švietimo skyriaus vedėja Dainora Butvydienė, vyriausioji specialistė Nijolė Petkevičienė. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**Mokyklos struktūros pertvarka. |
| **10. Kiti, autorių nuomone, reikalingi pagrindimai ir paaiškinimai.** |
| Nereikia. |

Skyriaus vedėja Dainora Butvydienė